ddrg/super_eurlex huggingface dataset:
(3)

Välttämättömiin laboratorio- ja analyysitarkoituksiin sallittujen kiintiöiden jakamisessa on varmistettava, että 10 artiklan 6 kohdan rajoituksia noudatetaan soveltaen Euroopan parlamentin ja neuvoston otsonikerrosta heikentävistä aineista antaman asetuksen (EY) N:o 1005/2009 mukaisesti unionissa laboratorio- ja analyysiaineina käytettäviksi sallittujen valvottavien aineiden määrien jakamiseen sovellettavasta mekanismista 1 päivänä kesäkuuta 2011 annettua komission asetusta (EU) N:o 537/2011 (2). Koska näihin määrällisiin rajoituksiin on sisällytetty myös laboratorio- ja analyysitarkoituksiin sallitut osittain halogenoidut kloorifluorihiilivedyt, kyseisen jaon olisi katettava myös osittain halogenoitujen kloorifluorihiilivetyjen tuottaminen ja tuonti näihin tarkoituksiin.
(3)

On tarpeen varmistaa, että ympäristönsuojelu pysyy korkeatasoisena kaikkialla unionissa erityisesti silloin, kun kohdemaassa ei ole lainkaan tietyntyyppisten jätteiden hyödyntämiskapasiteettia tai se on puutteellista. Romanialla olisi edelleen oltava mahdollisuus esittää vastalauseita tiettyjen sen alueella hyödynnettäviksi tarkoitettujen jätteiden suunniteltujen ei-toivottujen siirtojen osalta. Näin ollen on tarpeen pidentää Romaniaan sovellettavaa poikkeusjärjestelyä 31 päivään joulukuuta 2015.
2.

Lisätään päätöksen 2002/364/EY liitteen loppuun seuraava taulukko: ”Taulukko 11 Creutzfeldt-Jakobin taudin variantin (vCJD) veriseulontatestit Materiaali Näytteiden lukumäärä Hyväksymiskriteerit Analyyttinen herkkyys vCJD:n aivokudosperäinen ”spike” ihmisplasmassa (WHO:n viitenumero NHBY0/0003) 24 rinnakkaismääritystä jokaisesta materiaalin kolmesta laimennuksesta, WHO:n viitenumero NHBY0/0003 (1×104, 1×105, 1×106) 24 rinnakkaismäärityksestä 23 todettu tasolla 1×104 vCJD:n pernaperäinen ”spike” ihmisplasmassa (10-prosenttinen pernahomogenaatti – NIBSC:n viitenumero NHSY0/0009) 24 rinnakkaismääritystä jokaisesta materiaalin kolmesta laimennuksesta, NIBSC:n viitenumero NHSY0/0009 (1×10, 1×102, 1×103) 24 rinnakkaismäärityksestä 23 todettu tasolla 1×10 Diagnostinen herkkyys A) Näyte asianmukaisista eläinmalleista Niin monta näytettä kuin on kohtuudella mahdollista ja saatavilla, mutta vähintään 10 näytettä 90 % B) Näyte ihmisistä, joilla tiedetään olevan kliininen vCJD Niin monta näytettä kuin on kohtuudella mahdollista ja saatavilla, mutta vähintään 10 näytettä 90 % Ainoastaan tapauksissa, joissa ei ole saatavilla kymmentä näytettä: — testattuja näytteitä on oltava 6–9 — kaikki saatavilla olevat näytteet on testattava enintään yksi väärä negatiivinen tulos Analyyttinen spesifisyys Mahdolliset ristiinreagoivat verinäytteet 100 Diagnostinen spesifisyys Normaalin ihmisplasman näytteitä alueelta, jolla altistuminen BSE:lle on vähäistä 5 000 vähintään 99,5 %”
(11)

Edellä esitetyn tarkastelun perusteella katsotaan, että tutkimusmenettely on johtanut tyydyttävään tilanteeseen niiden esteiden osalta, jotka Febeltexin tekemässä valituksessa nimettiin. Edellä mainitun vuoksi tutkimusmenettely on päätettävä asetuksen (EY) N:o 3286/94 11 artiklan 1 kohdan mukaisesti.
(45)

Komissio harkitsi myös sellaista mahdollisuutta, että rahoitustoimenpiteet voitaisiin katsoa pelkäksi korvaukseksi julkisen palvelun velvoitteiden hoitamisesta, josta ei olisi taloudellista etua RTVE:lle yhteisöjen tuomioistuimen Altmark-tuomiossa (18) tarkoitetulla tavalla. RTVE on yritys, jolle on annettu tehtäväksi yleishyödyllisen palvelun tarjoaminen eli julkisen palvelun yleisradiotoiminnan harjoittaminen. Valtion toimia yleishyödyllisen palvelun tarjoamisesta koituvien nettomääräisten lisäkustannusten korvaamiseksi ei voida luokitella valtiontueksi, jos kaikki mainitussa tuomiossa esitetyt edellytykset täyttyvät. Ensinnäkin tuensaajayrityksen tehtäväksi on tosiasiassa annettava julkisen palvelun velvoitteiden täyttäminen, ja nämä velvoitteet on määriteltävä selvästi. Toiseksi ne parametrit, joiden perusteella korvaus lasketaan, on etukäteen vahvistettava objektiivisesti ja läpinäkyvästi. Kolmanneksi korvaus ei saa ylittää sitä, mikä on tarpeen, jotta voidaan kattaa kaikki ne kustannukset tai osa niistä kustannuksista, joita julkisen palvelun velvoitteiden täyttäminen aiheuttaa, kun otetaan huomioon kyseisestä toiminnasta saadut tulot ja kyseisten velvoitteiden täyttämisestä saatava kohtuullinen voitto. Neljänneksi, silloin kun julkisen palvelun velvoitteiden täyttämisestä vastaavaa yritystä ei yksittäistapauksessa valita sellaisessa julkisia hankintoja koskevassa menettelyssä, jossa on mahdollista valita se ehdokas, joka kykenee tuottamaan kyseiset palvelut julkisyhteisön kannalta vähäisimmin kustannuksin, tarvittavan korvauksen taso on määritettävä tarkastelemalla sellaisia kustannuksia, joita hyvin johdetulle ja asetettujen julkisen palvelun velvoitteiden täyttämisen kannalta riittävillä välineillä varustetulle keskivertoyritykselle aiheutuisi kyseisten velvoitteiden täyttämisestä.
3.

Korvataan 2 artikla seuraavasti: ”2 artikla Edellä 1 artiklassa tarkoitettu poikkeus koskee ainoastaan tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (6) liitteessä II olevan 1 kohdan f alakohdassa määriteltyä rommia, joka on tuotettu Guadeloupessa, Ranskan Guyanassa, Martiniquessa tai Réunionissa valmistuspaikalla kerätystä sokeriruo’osta, joka sisältää muita haihtuvia aineita kuin etyyli- ja metyylialkoholia vähintään 225 grammaa hehtolitralta puhdasta alkoholia, ja jonka alkoholipitoisuus on vähintään 40 tilavuusprosenttia.
(4)

Bulgaria on ilmoittanut komissiolle, että päätöksen 2009/861/EY voimaantulon jälkeen asetuksen (EY) N:o 853/2004 vaatimukset täyttävän, kyseisen jäsenvaltion maidonjalostamoille toimitetun raakamaidon osuus on kasvanut huomattavasti. Bulgaria on lisäksi laatinut toimintasuunnitelman, jonka tarkoituksena on kattaa koko maidontuotantoketju kyseisessä jäsenvaltiossa, millä varmistetaan sen vaatimuksenmukaisuus EU:n sääntöjen kanssa.
(1)

Euroopan keskuspankin johtokunnan puheenjohtaja Mario DRAGHI on 10 päivänä marraskuuta 2011 päivätyllä kirjeellä ilmoittanut, että Lorenzo BINI SMAGHI on päättänyt erota tehtävästään johtokunnassa 31 päivän joulukuuta 2011 päättyessä. Näin ollen on tarpeen nimittää uusi jäsen Euroopan keskuspankin johtokuntaan.
(3)

Euroopan elintarviketurvallisuusviranomainen, jäljempänä ’EFSA’, antoi 18 päivänä toukokuuta 2010 puoltavan lausunnon asetuksen (EY) N:o 1829/2003 6 ja 18 artiklan mukaisesti. EFSA totesi, että maissi MIR604xGA21 on yhtä turvallista kuin sen ei-muuntogeeninen vastine, kun on kyse sen mahdollisista vaikutuksista ihmisten ja eläinten terveyteen ja ympäristöön. Näin ollen se katsoi, ettei hakemuksessa kuvattua maissia MIR604xGA21 sisältävien, siitä koostuvien tai siitä valmistettujen tuotteiden, jäljempänä ’tuotteet’, saattamisesta markkinoille todennäköisesti aiheudu haittavaikutuksia ihmisten tai eläinten terveydelle tai ympäristölle, kun tuotteita käytetään esitetyissä käyttötarkoituksissa (3).
(7)

Liettuaan on tehty arviointikäynti, ja Itävallan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
(8)

Komissio muistuttaa, että miekkailijan suojavaatteitten on noudatettava direktiivin 89/686/ETY liitteessä II olevassa 3.1.1 kohdassa asetettua terveyttä ja turvallisuutta koskevaa olennaista vaatimusta, joka koskee suojaamista tunkeutuvilta esineiltä. Vaatimusta tukevat asiaa koskevan yhdenmukaistetun standardin EN 13567 4.6–4.8 kohdassa olevat eritelmät ja saman standardin 5.10 kohdassa määritellyt läpäisytestausta koskevat eritelmät. Komissio muistuttaa myös, että miekkailijan suojavaatteitten osalta on noudatettava direktiivin 89/686/ETY 10 artiklassa vahvistettua vaatimustenmukaisuuden arviointimenettelyä (ilmoitetun tarkastuslaitoksen tekemä EY-tyyppitarkastus). Komissio panee merkille, että Ente Certificazione Macchine on 17 päivänä toukokuuta 2006 annetun Euroopan parlamentin ja neuvoston konedirektiivin 2006/42/EY (2) eikä henkilönsuojaindirektiivin soveltamista varten ilmoitettu laitos (tunnusnumero 1282). Näin ollen laitoksella ei ole oikeutta suorittaa henkilönsuojaimien EY-tyyppitarkastusta. Henkilösuojainta koskevassa vaatimustenmukaisuustodistuksessa oleva Ente Certificazione Macchinen viittaus komission antamaan tunnusnumeroon on siksi harhaanjohtava.
(7)

Komissio hankki ja tarkasti kaikki polkumyynnin, siitä johtuvan vahingon ja unionin edun määrittämistä varten tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin: a) Unionin tuottajat — BP Aromatics Limited NV, Geel, Belgia — CEPSA Química, SA, Madrid, Espanja — Lotte Chemical UK Ltd (aiemmin Artenius), Wilton, Redcar, Yhdistynyt kuningaskunta b) Unionin tuojat — Mitsui & Co. Benelux NV, Bryssel, Belgia c) Unionin käyttäjät — DSM Powder Coating Resins B.V., Zwolle, Alankomaat — M&G Polimeri Italia SPA, Patrica (Frosinone), Italia — NOVAPET SA, Barbastro (Huesca), Espanja — UAB NEO Group, Klaipeda, Liettua d) Thaimaalaiset vientiä harjoittavat tuottajat — TPT Petrochemicals Public Company Ltd, Bangkok, Thaimaa, jäljempänä ’TPT’ — Indorama Petrochem Ltd, Bangkok, Thaimaa, jäljempänä ’Indorama’ — Siam Mitsui PTA Company Ltd, Bangkok, Thaimaa, jäljempänä ’SMPC’ e) Etuyhteydessä oleva viejä — Mitsui Chemicals Inc., Tokyo, Japani, jäljempänä ’MCI’ – SMPC:n vientimyyntiedustaja ja osakkeenomistaja
(35)

Notification of the Compensation of Tax of Export Merchandise Produced in the Kingdom 1/2547 – Rate of Compensation -tiedonannossa käsitellään tästä järjestelmästä saatavaa etuutta.
(59)

Jotta toimenpide kuuluisi SEUT-sopimuksen 107 artiklan 1 kohdan soveltamisalaan, seuraavien neljän edellytyksen on täytyttävä: 1) toimenpide on rahoitettava valtion toimesta tai valtion varoista, 2) sen on koskettava valikoivasti tiettyjä yrityksiä tai tuotannonaloja, 3) siihen on sisällyttävä taloudellista etua tuensaajayrityksille, 4) sillä on oltava vaikutusta yhteisön sisäiseen kauppaan ja sen on vääristettävä tai uhattava vääristää kilpailua.
c)

Tieto siitä, onko saatu direktiivin 2009/28/EY liitteessä V olevan C osan kohdassa 7 ja 8 ja direktiivin 98/70/EY liitteessä IV olevan C osan 7 ja 8 kohdassa tarkoitettua hyvitystä direktiivin 2009/28/EY liitteessä V olevan C osan 1 kohdassa ja direktiivin 98/70/EY liitteessä IV olevan C osan 1 kohdassa tarkoitetuissa kyseistä erää koskevissa kasvihuonekaasulaskelmissa.
2.

Kaikki asianomaista tapahtumaa koskevat kaudet, jotka ovat täyttyneet toisen jäsenvaltion lainsäädännön nojalla, on otettava huomioon yksinomaan soveltamalla kausien yhteenlaskemisperiaatetta, josta on säädetty asetuksen (EY) N:o 883/2004 6 artiklassa ja asetuksen (EY) N:o 987/2009 12 artiklassa. Yhteenlaskemisperiaatteen mukaan toisten jäsenvaltioiden ilmoittamat kaudet on laskettava yhteen kyseenalaistamatta niiden laatua.
(4)

Kunnes pöytäkirjan tekemisen edellyttämät menettelyt on saatettu päätökseen, sitä olisi sovellettava väliaikaisesti 1 päivästä tammikuuta 2011, johon mennessä on aloitettava niiden turvallisuuteen liittyvien tullitoimenpiteiden soveltaminen, jotka lisättiin yhteisön tullikoodeksista 12 päivänä lokakuuta 1992 annettuun neuvoston asetukseen (ETY) N:o 2913/92 (1) vuonna 2005 tehdyillä muutoksilla ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93 (2) vuonna 2006 tehdyillä muutoksilla.
Vuohissa esiintyvää Q-kuumetta käsittelevässä hankkeessa viljellään C. burnetii -bakteeria ja määritellään Alankomaissa esiintyvät C. burnetii -bakteerin eri genotyypit. Siinä tutkitaan myös C. burnetii -bakteerin elinkykyä lannassa, eri tartuntateitä, immuniteetin kehittymistä, C. burnetii -bakteerin leviämistä tiineissä ja ei-tiineissä kutuissa sekä C. burnetii -bakteerin patogeneeseja yleisesti.

Vuohissa esiintyvien C. burnetii -kantojen virulenssin arviointia koskevassa hankkeessa paneudutaan siihen, onko Alankomaissa tällä hetkellä esiintyvä C. burnetii -kanta virulentimpi kuin muut C. burnetii -kannat.

Q-kuumeen patogeneeseja käsittelevässä hankkeessa tutkitaan vuohien C. burnetii -tartuntojen patogeneesia; tiineyden vaikutusta C. burnetii -tartuntojen patogeneesiin; soluvälitteisen ja humoraalisen immuniteetin muodostumista; vuohissa esiintyvien C. burnetii -kantojen virulenssien eroja sekä luonnollisen infektion aikaansaamaa immuniteettisuojaa. Kun patogeneesi ja leviäminen karjan sisällä tunnetaan, diagnostisten kokeiden tuloksia on helpompi ymmärtää.

Nautakarjassa, lampaissa, koirissa ja kissoissa esiintyvien Q-kuumekantojen kartoitushankkeessa tutkitaan ihmisissä esiintyvän Q-kuumeen ja mahdollisten eläinlähteiden välistä yhteyttä. Tarkoituksena on vertailla eri eläinlajeista löydettyjä Q-kuumekantoja ja ihmispotilaista löydettyjä kantoja. Tämä on tärkeää, jotta voidaan sulkea pois se mahdollisuus, että muut eläimet kuin lypsyvuohet toimivat ihmisten tartuntojen lähteenä.

Hanke 6

:
(1)

Komissio on neuvotellut Euroopan unionin puolesta Euroopan unionin ja Sveitsin välisen sopimuksen, jolla vahvistetaan ne ehdot ja edellytykset, jotka koskevat Sveitsin valaliiton osallistumista Euroopan parlamentin ja neuvoston päätöksellä N:o 1719/2006/EY (1) perustettuun nuorisotoimintaohjelmaan (Youth in Action) ja 15 päivänä marraskuuta 2006 tehdyllä Euroopan parlamentin ja neuvoston päätöksellä N:o 1720/2006/EY (2) perustettuun elinikäisen oppimisen toimintaohjelmaan (2007–2013), jäljempänä ’sopimus’.
(48)

Niin kutsuttuja uusia lentokohteita koskevan alennuksen osalta BTS oli myös sitä mieltä, ettei tällainen alennus anna valikoivaa taloudellista etua Ryanairille, koska BTS on luvannut soveltaa alennettuja hintoja vain sopimuksessa asetetut kriteerit täyttävien ja lentoasemalle taloudellista hyötyä tuottavien lentokohteiden osalta. BTS korosti myös, että liikenteenharjoittajalla on oikeus alennettuun hintaan vain, jos kyseessä on säännöllinen lentokohde, johon lennetään vähintään […] lentoa viikossa. B737-800-ilma-aluksen oletettu vähimmäistäyttöaste (63 prosenttia) (17) merkitsee vähintään 90 000:ta uutta matkustajaa vuodessa, mikä on yli 6,5 prosenttia lentoaseman koko matkustajamäärästä sopimuksen tekohetkellä ja yli 4,3 prosenttia lentoaseman koko matkustajamäärästä vielä vuonna 2007.
(15)

Direktiivin 95/46/EY 29 artiklalla perustettu tietosuojatyöryhmä on antanut myönteisen lausunnon henkilötietojen suojan tasosta siltä osin kuin on kyse automatisoiduista kansainvälisistä henkilötietojen siirroista Euroopan unionista, tai jos on kyse automatisoimattomista siirroista, tietoja jatkokäsitellään automaattisesti Israelin valtiossa. Työryhmä kannusti myönteisessä lausunnossaan Israelin viranomaisia jatkamaan sellaisten säännösten hyväksymistä, joilla laajennetaan Israelin lainsäädännön soveltaminen koskemaan manuaalisia tietokantoja ja joissa nimenomaisesti tunnustetaan suhteellisuusperiaatteen soveltaminen henkilötietojen käsittelyssä yksityissektorilla ja tulkitaan kansainvälisiä tiedonsiirtoja koskevat poikkeukset niiden kriteereiden mukaisesti, jotka vahvistetaan direktiivin 95/46/EY 26 artiklan 1 kohdan yhteistä tulkintaa koskevassa valmisteluasiakirjassa (2). Kyseinen lausunto on otettu huomioon tätä päätöstä valmisteltaessa. (3)
2.

Euroopan unionin alusten, joilla on tämän sopimuksen mukainen lupa kalastaa Mikronesian liittovaltion talousvyöhykkeellä, on päästettävä alukselle tarkkailijoita seuraavien edellytysten mukaisesti: A. Nuotta-alukset: — Euroopan unionin nuotta-aluksilla on oltava joko Mikronesian kalastuksentarkkailijaohjelman tai WCPFC:n alueellisen tarkkailijaohjelman (Regional Observer Program WCPFC ROP) mukaisesti nimetty tarkkailija aina, kun ne harjoittavat toimintaa Mikronesian liittovaltion talousvyöhykkeellä. B. Pitkäsiima-alukset: a) NORMAn Pääjohtaja määrittelee aluksella olevia tarkkailijoita koskevan ohjelman soveltamisalan vuosittain Mikronesian talousvyöhykkeellä luvan nojalla kalastavien alusten lukumäärän ja kalastuksen kohteena olevien kalakantojen tilan perusteella. Pääjohtaja päättää näiden perusteiden mukaisesti niiden alusten lukumäärän tai prosentuaalisen osuuden, joiden on otettava tarkkailija alukselle. b) NORMAn pääjohtaja laatii luettelon aluksista, joiden on määrä ottaa tarkkailija, sekä luettelon nimetyistä tarkkailijoista. Luettelot on pidettävä ajan tasalla. Ne on toimitettava Euroopan komissiolle heti, kun ne on laadittu, ja sen jälkeen joka kolmas kuukausi, jos niitä on päivitetty. c) NORMAn pääjohtaja ilmoittaa tarkkailijan sijoittamisesta alukselle asianomaisille laivanvarustajille tai heidän edustajilleen kalastusluvan myöntämisen yhteydessä tai viimeistään 15 päivää ennen tarkkailijan suunniteltua alukselle saapumista; kyseisen tarkkailijan nimi on ilmoitettava mahdollisimman pian. d) NORMAn pääjohtaja vahvistaa tarkkailijan aluksellaoloajan; tämä aika ei kuitenkaan yleensä saa olla pitempi kuin tarkkailijan tehtävien suorittaminen edellyttää. Pääjohtaja ilmoittaa aluksellaoloajan varustajille tai näiden edustajille samalla, kun hän ilmoittaa kyseiselle alukselle otettavan tarkkailijan nimen.
(2)

Komissio on neuvotellut Euroopan yhteisön puolesta Länsi-Afrikan talous- ja rahaliiton kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.
(4)

Asetuksen (EY) N:o 1290/2005 32 artiklan 5 kohdan mukaan siinä tapauksessa, että takaisinperintää ei toteuteta neljän vuoden kuluessa ensimmäisen asteen hallinnollisen tai oikeudellisen päätöksen tekemisestä, tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvista rahoituksellisista seurauksista vastaa 50-prosenttisesti kyseinen jäsenvaltio ja 50-prosenttisesti ne katetaan EU:n talousarviosta. Mainitun asetuksen 32 artiklan 3 kohdassa jäsenvaltiot velvoitetaan toimittamaan komissiolle tilinpäätöksen yhteydessä yhteenveto väärinkäytösten vuoksi aloitetuista takaisinperintämenettelyistä. Jäsenvaltioiden takaisin perittävien määrien ilmoitusvelvollisuuden soveltamista koskevat yksityiskohtaiset säännöt annetaan neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21 päivänä kesäkuuta 2006 annetussa komission asetuksessa (EY) N:o 885/2006 (7). Mainitun asetuksen liitteessä III esitetään taulukot 1 ja 2, jotka jäsenvaltioiden on toimitettava vuonna 2007. Komissio päättää jäsenvaltioiden toimittamien taulukoiden perusteella rahoituksellisista seurauksista, joita sovelletaan, kun takaisinperintää ei ole toteutettu neljän tai vastaavasti kahdeksan vuoden kuluessa. Tämä päätös ei rajoita sääntöjenmukaisuutta koskevien myöhempien päätösten hyväksymistä asetuksen (EY) N:o 1290/2005 32 artiklan 8 kohdan mukaisesti.
(314)

Jotta voidaan varmistaa reitin julkisen palvelun yhteensopivuus EY:n perustamissopimuksen 86 artiklan 2 kohdan kanssa, tarjouskilpailun on noudatettava seuraavia vaatimuksia: kilpailu on aloitettava ja sen tuloksena oleva julkisen palvelun sopimus on tehtävä kohtuullisessa ajassa; julkisen palvelun velvoitteet on määriteltävä selvästi ja täsmällisesti; kilpailuun on sisällyttävä kattava ja yksityiskohtainen toimeksianto julkisen palvelun tarjoajalle; korvausten liiallisuuden, ristikkäistuen ja kilpailun vastaisen toiminnan ehkäiseminen on turvattava asianmukaisesti (mukaan luettuna velvollisuus kuulla julkisesti asianomaisia osapuolia tärkeistä muutoksista julkisen palvelun soveltamisalaan) ja kustannusten kohdentamisesta ja tilien eriyttämisestä on annettava selkeät määräykset.
(230)

Ensinnäkin pelastamistuen on muodostuttava maksuvalmiustuesta, joka myönnetään lainatakauksina tai lainoina. Kummassakin tapauksessa lainasta on perittävä vakaassa taloudellisessa tilanteessa olevilta yrityksiltä perittävään korkoon ja varsinkin komission vahvistamaan viitekorkoon vähintään verrattavissa olevaa korkoa. Laina on maksettava takaisin, ja takauksen on päätyttävä viimeistään kuuden kuukauden kuluessa siitä, kun ensimmäinen lainaerä on siirretty kyseiselle yritykselle.
(5)

Asetuksen (EY) N:o 1290/2005 32 artiklan 6 kohdan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan antaa vain jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on annettu neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti EU:n talousarviosta. Asetuksen (EY) N:o 1290/2005 32 artiklan 3 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla toteuttamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan EU:n talousarviosta. Tämä päätös ei rajoita sääntöjenmukaisuutta koskevien myöhempien päätösten tekemistä mainitun asetuksen 32 artiklan 8 kohdan mukaisesti.
(5)

Asetuksen (EY) N:o 1290/2005 32 artiklan 6 kohdan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan antaa vain, jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on annettu neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti EU:n talousarviosta. Asetuksen (EY) N:o 1290/2005 32 artiklan 3 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla toteuttamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan EU:n talousarviosta. Tämä päätös ei rajoita sääntöjenmukaisuutta koskevien myöhempien päätösten tekemistä mainitun asetuksen 32 artiklan 8 kohdan mukaisesti.